alexandrainst/scandi-wiki huggingface dataset:
Sergej Karjakin

Sergej Karjakin () er ein sjakkspelar og eit sjakk-vedunderbarn frå Ukraina. Den 20. august 2002, i ei internasjonal sjakkturnering i Sudak, klarte han å fullføre krava til å bli stormeister i sjakk, som den yngste nokon sinne, i ein alder av 12 år 7 månader og 8 dagar. Denne rekorden står framleis. 

Dei to som har vore nærast, er Parimarjan Negi frå India og Magnus Carlsen frå Noreg, som begge fullførte krava til stormeistertittelen i ein alder av 13 år og 4 månader og høvesvis 22 og 27 dagar.
 
Sergej Karjakin var ein av sekundantane til Ruslan Ponomariov då han spelte VM-kamp mot Vassilij Ivanchuk i 2002. 

Sergej Karjakin har mange gode turneringsresultat. Han har vunne VM i aldersgruppa under 12 år, og fleire ungdomsmeisterskap i Ukraina. I den VM-kvalifiserande World Cup-turneringa i Khanty-Mansijsk i november-desember 2007 nådde han heilt til semifinalen, etter å ha slått ut fleire sterke motstandarar. I semifinalen måtte han likevel gje tapt mot Alexei Shirov frå Spania.

Sergej Karjakin har klatra jamnt oppover på verdsrankingen etter at han vart stormeister. I april 2005 var han inne på lista over dei 100 beste i verda, og pr 1. januar 2008 var han rangert som nr 14 i verda, med ein FIDE-rating på 2732. Han var dermed også rangert som nr 2 av juniorane i verda, nr 1 var då Magnus Carlsen, med ein rating på 2733. 

I januar 2009 vann Karjakin Corus sjakkturnering, ei av dei viktigaste årlege turneringane med 8 poeng på 13 parti, mellom anna framom Magnus Carlsen.

I 2009 flytta Karjakin til Moskva og vart russisk statsborgar. På FIDE si ratingliste for 2010 representerer han Russland.

Kjelder 
 Olimpbase, database over sjakk-olympiadar mv

Fotnotar

Bakgrunnsstoff 

 Sergej Karjakin sine beste sjakkparti hos Chessgames.com
 Sergej Karjakin sitt ratingkort hos Verdssjakkforbundet FIDE

Ukrainske sjakkspelarar
Russiske sjakkspelarar
Stormeistrar i sjakk
Sjakk-vedunderbarn
Norske interiørarkitekter og møbeldesigneres landsforening

Norske interiørarkitekters og møbeldesigneres landsforening (NIL) er ein landsorganisasjon for norske interiørarkitektar og møbeldesignerar/møbelteiknarar. Laget blei stifta 29. mai 1945 som Norske interiørarkitekters landsforening. For å bli godkjent som medlem må ein person ha ei særskild utdanning. Medlemmane kan bruka førebokstavane MNIL, ei nemning som er verna, til forskjell frå titlar som interiørarkitekt eller interiørkonsulent.

NIL er medlem av International Federation of Interior Architects/Designers (IFI). Denne organisasjonen har følgjande definisjon av ein kvalifisert interiørarkitekt/designer (iflg NILs årbok 2005): 
Den profesjonelle interiørarkitekt er ein person med utdanning, erfaring og godkjente ferdigheiter i bransjen, og som identifiserer og løyser kreative problem som knyter seg til interiørmiljøets funksjon og kvalitet, og utfører tenester tilknytt interiøret, medrekna programmering, design, analyse, romplanlegging, estetikk og tilsyn med pågåande arbeid, i det interiørarkitekten gjør bruk av sin spesialkjennskap til interløroppbygging, byggesystem og komponenetar, byggforskrifter, utstyr, materialar, møblar og anna inventar, og utarbeider teikningar og dokument vedrørande design av interiør for å høgna trivselen og for syte for at brukaren si helse, velferd og sikkerheit vert teke vare på.

Norske interiørarkitekters og møbeldesigneres landsforening har ei rekke lovar og reglar som skal garantere at medlemmene driv seriøst, det gjeld økonomisk og etiske regler med meir.

Landsforeninga har ni lokalforeiningar med til saman rundt 500 medlemmer. Kvart år gjev ho ut ei årbok med matrikkel (medlemsliste) som det er mogleg å kjøpa for den som måtte vera interessert. Denne inneheld òg illustrasjonar av eksempel på medlemsarbeid.

Trond Ramsøskar er leiar (2010).

Bakgrunnsstoff 
 Offisiell nettstad

Interiørarkitektur
Norsk arkitektur
Norske fagforeiningar
Skipingar i 1945
Møblar
Garaşsyz, Bitarap, Türkmenistanyň Döwlet Gimni

Garaşsyz, Bitarap, Türkmenistanyň Döwlet Gimni er namnet på den turkmenske nasjonalsongen.

Tekst

Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Janym gurban sana, erkana ýurdum
Mert pederleň ruhy bardyr könülde.
Bitarap, Garaşsyz topragyn nurdur
Baýdagyn belentdir dünýan önünde.

Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Gardaşdyr tireler, amandyr iller
Owal-ahyr birdir bizin ganymyz.
Harasatlar almaz, syndyrmaz siller
Nesiller döş gerip gorar şanymyz.

Türkmenbaşyň guran beýik binasy,
Berkarar döwletim, jigerim - janym.
Başlaryň täji sen, diller senasy,
Dünýä dursun, sen dur, Türkmenistanym!

Arkamdyr bu daglar, penamdyr düzler
Ykbalym, namysym, togabym, Watan!
Sana şek ýetirse, kör bolsun gözler
Geçmişim, geljegim, dowamym, Watan!

Engelsk omsetjing
THE NATIONAL ANTHEM OF THE INDEPENDENT NEUTRAL TURKMENISTAN

The great creation of Türkmenbaşy
Native land, sovereign state
Turkmenistan, light and song of soul
Long live and prosper for ever and ever!

I am ready to give life for native hearth
The spirit of ancestors descendants are famous for
My land is sacred. My flag flies in the world
A symbol of the great neutral country flies.

The great creation of Türkmenbaşy
Native land, sovereign state
Turkmenistan, light and song of soul
Long live and prosper for ever and ever!

My nation is united and is veins of tribes
Ancestors' blood, undying flows
Storms and misfortunes of times are not dreadful for us
Let us increase fame and honour!

The great creation of Türkmenbaşy,
Native land, sovereign state
Turkmenistan, light and song of soul
Long live and prosper for ever and ever!

Mountains, rivers and beauty of steppes
Love and destiny, revelation of mine
Let my eyes go blind for any cruel look at you
Motherland of ancestors and heirs of mine!

nasjonalsongar
Turkmenistan
Kakuro

Ein kakuro (eller Cross Sums på engelsk) er eit slags talkryssord der ein skal plassere siffer inne i eit rutemønster. Det er opphavleg ei amerikansk oppfinning frå 1960-talet, men på 1980-talet tok det av i Japan, der det no deler plassen som det mest populære talspelet med sudoku.

Namnet 
Namnet kakuro er ei samantrekking av det japanske ordet for «å leggja saman» (kasan) og den japanske stavemåten av det engelske ordet «cross» (kurosu).

Japansk kultur
Hjernetrim
Japanske ord og uttrykk
Endoterm reaksjon

Ein endoterm reaksjon (gresk endon, 'inn' og thermos, 'varme') er ein kjemisk prosess som tek opp energi. Denne reaksjonen er den motsette av ein eksoterm reaksjon.

Eit eksempel på ein endoterm reaksjon er reaksjonen imellom ammoniumnitrat og vatn. Når vatnet løyser opp ammoniumnitratet tek han opp energi frå omgjevnadane. Eit anna eksempe er når du brenn magnesium, då må du tenne ein fyrstikke, og bruker dermed energi. (MgO)

NH4NO3 (S)-> NH4+(aq) + NO3- (aq)

Termodynamikk
Termokjemi
Termodynamiske prosessar
Ket

Ket (russisk Кеть; selkupisk Ӄыыт) er ei elv i Krasnojarsk kraj og Tomsk oblast i Russland og ei av sideelvane til Ob frå høgre. Elva er 1621 km lang og har eit nedslagsfelt på . Elva har ei middelvassføring på 560 m³/s. 

Elva frys til seint i oktober eller tidleg i november og er islagd til seint i april eller tidleg i mai. Dei største sideelvane hennar er Sotsjur, Orlovka, Lisitsa, Vesle Ket, Mendel, Jelovaja og Tsjatsjamga.

Seint på 1800-talet vart Ket-Kas-kanalen bygd for å knyte Ket til Store Kas, som munnar ut i Jenisej. Dette prosjektet gjorde Ket ein del av vassvegen mellom Ob og Jenisej. Dessverre vart kanalen lang og grunn, og var isdekt det meste av året. Kanalen klarte ikkje å konkurrere med den transsibirske jarnvegen og vart forlaten rundt 1921.

Kjelder 

 Denne artikkelen bygger på «Ket River» frå , den 28. oktober 2008. 

Elvar i Russland
Elvar i Krasnojarsk kraj
Elvar i Tomsk oblast
Magnus Johansson

Magnus Johansson () er ein svensk tidlegare fotballspelar. Han var trenar for 1. divisjonslaget Løv-Ham. I desember 2005 vart det klart at han vart ny trenar i Bryne FK. Den 19.juni 2007 valde han å trekkja seg frå trenarjobben i Bryne Fotballklubb.

Spelarkarriere 
Johansson vann UEFA-cupen i 1987 med IFK Göteborg
 IFK Göteborg
 1993-1996 SK Brann
 1997 F.K. Haugesund

Johansson, Magnus
Johansson, Magnus
IFK Göteborg-spelarar
Brann-spelarar
Haugesund-spelarar
Fotballtrenarar for Bryne FK
Landssammenslutninga av Norske Vindkraftkommuner

Landssammenslutninga av Norske Vindkraftkommuner (LNVK) er eit nettverk for norske kommunar der det er bygd eller er aktuelt å byggja vindkraftverk.

Bakgrunnsstoff 
 LNVK sin nettstad

Sjå òg 
 Landssamanslutninga av Vasskraftkommunar

Kommunar i Noreg
Vindenergi
George Sand

Amandine Aurore Lucile Dupin, seinare baronesse Dudevant () var ein fransk forfattar og tidleg feminist som skreiv under løyndenamnet George Sand.

Den første romanen hennar, Rose et Blanche (1831), skreiv ho saman med Jules Sandeau, som skal ha inspirert etternamnet i psevdonymet hennar. I tillegg til romanar og noveller skreiv ho òg teaterstykke, litteraturkritikk og sjølvbiografiske og politiske tekstar.

Livssoge 
George Sand blei fødd i Paris med aristokratisk avstamming frå farssida, medan mora kom frå «folket». I 1822 gifta ho seg med baron Casimir Dudevant og fekk to ungar, Maurice (fødd 1823) og Solange (fødd 1828). Ho skilde seg frå mannen og tok med seg ungane i 183].

Som fri kvinne vekka ho oppsikt ved å kle og te seg som ein mann, noko som tok frå henne mange adelsprivilegium, men òg let henne oppsøka stader i Paris som kvinner av hennar rang normalt ikkje vitja. Ho hadde fleire kjærleiksforhald med kunstnarar som Prosper Mérimée, Alfred de Musset, Franz Liszt og Frédéric Chopin. 

Store delar av barndommen hadde George Sand budd hjå bestemora på familieeigedommen Nohant i departementet Indre, ein stad som skulle bli bakgrunn for mange av romanane hennar. Det var også her ho døydde, 72 år gammal, og blei gravlagd på den lokale kyrkjegarden. I 2004 blei det gjort framlegg om å flytta leivningane hennar til Panthéon i Paris, men dette er mange ueinige i.

Kjelder 
 «George Sand» på bokmålswikipedia
 «George Sand» på engelsk Wikipedia
 «George Sand» på fransk Wikipedia

Bakgrunnsstoff 

 Tekstar av George Sand på prosjekt Gutenberg

Franske forfattarar
Feministar
Psevdonym
Kvinnelege forfattarar frå 1800-talet
Suomalaisen Kirjallisuuden Seura

Suomalaisen Kirjallisuuden Seura (SKS), sv. Finska litteratursällskapet er ein organisasjon som har som mål å fremje kjennskap til og forsking på finsk kultur og kulturarv, særleg språk, litteratur og folketradisjon.

SKS vart grunnlagt i 1831 av folk i krinsen kring Helsingfors universitet som var interessert i finsk språk i å fremje ei nasjonal reising via arbeidet for språket. Røttene til SKS ligg i Åboromantikken rundt Åbo Akademi frå 1820-talet. 

SKS publiserte m.a. Kalevala i 1835 og Kanteletar i 1840. Ordet kirjallisuus, som er det finske ordet for litteratur, vart laga av Elias Lönnrot nett for SKS. 

SKS har omfattande arkiv innanfor folkeminne, litteratur og språk, og som forlag gjev SKS kontinuerleg ut bøker om finske emne av høg kvalitet.

Danninga av SKS har mykje til felles med danninga av Det norske samlaget.

Lenkje 

 Heimeside for SKS

Litteraturselskap
Finske organisasjonar
Finsk litteratur
Skipingar i 1831
Finske forlag
Finska litteratursällskapet

OMDIRIGER Suomalaisen Kirjallisuuden Seura
Biri

Biri er ein tettstad i Gjøvik kommune i Oppland i Innlandet fylke. Staden har . Biri ligg ved Mjøsbrua på vestsida av Mjøsa, midtvegs mellom Lillehammer og Gjøvik. Staden er tradisjonelt ei jordbruks- og skogbruksbygd, men mange av innbyggjarane arbeider i dei nærliggjande mjøsbyane.

Skiprodusenten Madshus starta opphavleg i gamle Vardal kommune, men held i dag til på Biri.

På Biri ligg Biri travbane og Biri kyrkje.

Biri kommune  
Biri kommune vart oppretta i 1910 og har vore ein del av Gjøvik kommune etter kommunesamanslåing i 1964.

Kjende biringar 
 Torbjørn Løkken, kombinertløpar på ski.

Sjå òg 
 Tettstader i Oppland

Kjelder 

 SSB: «Tettsteder og sentrumssoner. 1. januar 2005. Oppland»

Tidlegare kommunar i Oppland
Historie i Gjøvik
Geografi i Gjøvik
Norske kommunar skipa i 1910
Norske kommunar nedlagde i 1964
Tettstader i Innlandet
Vardal

Vardal er ein tidlegare sjølvstendig kommune i Oppland fylke oppretta som Vardal formannskapsdistrikt i 1837.

1. januar 1861 vart Gjøvik skilt ut frå Vardal som eigen kommune og kjøpstad. Vardal hadde etter delinga 4 114 innbyggjarar, Gjøvik 626.

1. januar 1896 vart ein del av Østre Toten kommune med 49 innbyggjarar overført til Vardal.

1. januar 1900 vart ein ubygd del av Søndre Land kommune overført til Vardal.

1. juli 1921 vart ein del av Vardal med 723 innbyggjarar overført til Gjøvik og på same dato i 1955 vart enno ein del med 1 372 innbyggjarar overført til Gjøvik.

1. januar 1964 vart det meste av Vardal (unntatt Sørligrenda), Biri, Gjøvik og Snertingdal kommunar slegne saman til den nye Gjøvik kommune. Den delen av Vardal som gjekk inn i Gjøvik hadde 9 612 innbyggjarar.

Sørligrenda i Vardal vart slegen saman med Eina, ein del av Gran kommune og Vestre Toten  til den nye Vestre Toten kommune. Ved samanslåinga hadde Sørligrenda 87 innbyggjarar.

Referansar

Bakgrunnsstoff 

Tidlegare kommunar i Oppland
Historie i Gjøvik
Geografi i Gjøvik
Norske kommunar skipa i 1838
Norske kommunar nedlagde i 1964
Forsvarsminister

Ein forsvarsminister er den statsråden som har ansvaret for forsvaret i eit land. Noregs forsvarsminister er Ine Marie Eriksen Søreide frå Høgre.

Embetstitlar
Personleg datamaskin

Ein personleg datamaskin, i daglegtale omtala som PC, er ein datamaskin med pris, storleik og bruksområde som gjer at han passar for personleg bruk, både på arbeid og heime. Slike datamaskinar kan mellom anna brukast til speling, utforming av dokument, film- og biletbehandling, databasearbeid, og kommunikasjon, informasjonsoverføring og underhalding over Internett. Det finst tre forskjellige kategoriar av personlege datamaskinar: Stasjonær PC, berbar PC og lommedatamaskin (PDA). I 2005 hadde 74 prosent av alle norske hushald har tilgang på éin eller fleire personlege datamaskinar.

Oppbygging 

Ein typisk skrivebords-PC har desse delane:
 PC-tårn eller anna ilåt som inneheld
 masselagringseining(ar) som harddisk, diskettstasjon, og DVD- eller CD-einingar
 prosessor med vifte
 minnekort
 hovudkort (motherboard) som bind saman dei ulike delane ved hjelp av leidningar, og der det gjerne sit minnekort, grafikkort, lydkort, nettverkskort og prosessorar
 tastatur, mus eller andre einingar som ein bruker til å gje data (input)
 skjerm som viser data (output)
 modem eller ruter som gjer at ein kan utveksla data med andre datamaskinar

Andre utbreidde delar er til dømes skrivar, skanner, høgtalar, nettkamera og joystick.

Historie 

Fram til slutten av 1970-åra hadde dei fleste datamaskinar fleire brukarar om gongen.  Desse blei kalla minimaskinar og stormaskinar, og brukaren fekk kontakt med dei ved hjelp av ein tynnklient.  Ofte var sjølve datamaskinen på storleik med eit rom, og kravde kjøleutstyr og vedlikehald. Utviklinga av mikroprosessoren gjorde at ein kunne laga datamaskinar som var mykje mindre enn tidlegare, og samtidig mykje kraftigare.

Maskintypen som blei dei første personlege datamaskinane blei kalla mikrodatamaskinar.  Då desse kom så lågt i pris at privatpersonar hadde råd til å kjøpa dei, kom omgrepet heimedatamaskin.  Desse var først byggesett for entusiastar, men blei etter kvart ferdig montert.  Ofte kunne heimedatamaskinen koplast til eit vanleg TV-apparat, og lagringsmediet var vanlege musikkassettar.

Lanseringa av reknearket VisiCalc, først for Apple II-datamaskinar, sette fart på salet av mikrodatamaskinar som forretningsverktøy.  I august 1981 kom IBM PC, med operativsystemet MS-DOS (forløparen til Microsoft Windows), men også denne med ein versjon av VisiCalc.  Seinare dreiv den populære programpakken Lotus 1-2-3, med tekstbehandling, rekneark, presentasjonsprogramvare og database, salet av IBM PC i været.

Ordsoge 
Omgrepet personal computer blei opphavleg brukt om datamaskinar frå IBM som køyrte operativsystemet MS-DOS. Frå midten av 1980-åra gjekk omgrepa «heimedatamaskin» og «mikrodatamaskin» ut av vanleg bruk, og kortformene «PC» eller «data[maskin]» tok heilt over. Norsk språkråd prøvde i ei tid å få nemninga PD inn i det norske språket, utan å lukkast.

Kjelder 

 «Personlig datamaskin» frå 10. juni 2007 på Wikipedia på bokmål
 «Personal computer» frå 25. juni 2007 på Engelsk Wikipedia

Fotnotar

Bakgrunnsstoff
Breiband

Breiband, som omfattar ADSL- (Asymmetric Digital Subscriber Line) og andre DSL-teknologiar, er den klart vanlegaste oppkoplinga mot Internett i norske heimar. Ordet kjem frå 'brei bandvidde' og er ei nemning på høgkapasitets tovegs dataoverføring mellom ein sluttbrukar og ein tilbydar. 

Ekte breiband må kunne støtte dataoverføringar på > 2 Mb/s (jf. offentlege utreiingar).  Men oppkoplingar med 1 000 – 2 048 kb/s vert ofte òg kalla breiband.  (Til samanlikning har ei ISDN-line ein kapasitet på 64 kb/s.)

Utbreiing 

I Noreg er breiband dobbelt så vanleg blant hushaldningar med høg bruttoinntekt (over 600 000 kr) som blant dei med låg inntekt (under 200 000 kr).
I 2006 hadde 53 prosent av alle norske hushaldningar breiband heime.
(Men i Oslo og Rogaland hadde 61 prosent av alle hushaldningar breiband allereie i 2005.)
Per september 2006 var det 1 194 265 breibandsabonnement i drift i Noreg.
1 073 467 av desse var privateigde.
(Resten var betalte av bedrifter.)
Den kommunen der breiband er vanlegast, er Sunndal, med 82,2 prosent av hushaldningane.
På sisteplass kjem Gáivuotna Kåfjord, med berre 47 abonnentar, eller fem prosent av hushaldningane.
(Tal frå Statistisk sentralbyrå, 3. kvartal 2006.)

Internett

de:Breitbandkommunikation
hi:विस्तृत पट्टी
kk:Кеңжолақты жеткізу
fi:Laajakaista
ta:அகலப்பட்டை
zh:寬頻
Forskingssitat

Eit forskingssitat er eit sitat frå ein vitskapleg artikkel, brukt i ein annan vitskapleg artikkel.

Den norske forskingsartikkelen som er sitert oftast gjennom tidene, vart skriven av Arne Bøyum ved Forsvarets Forskningsinstitutt i 1968 og handla om ein metode for separasjon av kvite blodlekamar. Artikkelen er sitert over 14 000 gonger over heile verda. Bøyum er dermed Noregs mest siterte forskar nokonsinne.

Akademisk skriving
Ibaraki prefektur

Ibaraki prefektur (japansk 茨城県, Ibaraki-ken) er eit prefektur i Japan som ligg på øya Honshu, i Kanto-regionen. Residenshovudstaden er Mito. Andre byar er Chikusei, Takahagi og Ibaraki.

Prefekturet dekker  km2 og har  innbyggjarar (2009).

Ibaraki er kjend som opphavsstaden til kampsporten aikido, som blei grunnlagd av Ueshiba Morihei. Ueshiba levde siste delen av livet sitt i Iwama der han grunnla ein dojo og eit tempel. I Mito finst ein berømd hage, Kairakuen, med over 3 000 japanske plommetre. I Mito, Kasama og Yuki finst òg slottsruinar. 

Ibaraki er elles kjend for natto (gjæra soyabønner) frå Mito, vassmelon frå Kyowa og kastanjar frå Nishiibaraki-regionen.

Kjelder 
 Denne artikkelen bygger på «Ibaraki Prefecture» frå , den 8. april 2011. 
 
<div class="references-small">

Prefektur i Japan
Bergenhus amt

Bergenhus Amt er eit tidlegare amt i Noreg. Amtet vart oppretta i 1662 som ei vidareføring av det tidlegare Bergenhus len. Amtet vart i 1763 delt opp i Nordre Bergenhus Amt og Søndre Bergenhus Amt. Nordre Bergenhus Amt omfatta fogderia Sunnfjord, Nordfjord, Ytre Sogn og Indre Sogn. Som administrativ eining har Sogn og Fjordane fylke eksistert frå då Bergenhus Amt vart delt. Namnet på Søndre Bergenhus Amt vart i 1919 endra til Hordaland fylke.

Sjå òg 
 Bergenhus - om ulike ting med namnet Bergenhus

Sogn og Fjordane fylke
Hordaland fylke
Amt i Noreg
Danmark-Noreg

Danmark-Noreg var ein personialunion mellom kongeriket Danmark og kongeriket Noreg som også omfatta Island, Grønland og Færøyane. I tida frå 1387 til 1814 var desse kongerika styrte av éin sams konge. Særleg vert Danmark-Noreg nytta som ei nemning på rika i tida etter reformasjonen i 1537, eller frå 1523, då Kalmarunionen braut saman. Etter reformasjonen i 1537 var ikkje noko eige norsk riksråd til, og kongen fekk meir makt.

Nemninga «Kongeriket Danmark» vert av og til nytta om området som dei oldenburgske kongane rådde over etter 1536. Hertugdøma Slesvig og Holstein hadde kongane herredøme over som hertug. Dei vart ikkje rekna med i kongeriket Danmark.

Tida under Danmark vert gjerne kalla dansketida i Noreg, og var dei fyrste 434 år av unionstida. På 1800-talet vart tidsrommet omtala som «400-års-natta».

Namn

Omgrepet Danmark-Noreg (og dansketida) er berre brukt i moderne tid. I samtida blei heilstaten omtalt som Danmark, den danske krona (kron zu Dennemarck) eller Tvillingrigerne.

Historie
Tidsline
1536-1537. Reformasjonen i Danmark-Noreg.
I 1645 gjekk Jemtland, Herjedalen, Gotland og Ösel til Sverige (frå Noreg) som følge av Freden i Brömsebro.
I 1658 gjekk Trondhjems len,  Skåne, Blekinge, Halland, Bohuslän, og Bornholm, til Sverige som følge av Freden i Roskilde.
1660. Freden i København - Trondhjems len og Bornholm attende frå Sverige.
1660 - Innføring av einevelde i Danmark-Noreg.
1814 - Kieltraktaten. Noreg blei overført til union med Sverige.

Administrasjon

Administrativ inndeling
Forvaltingsområda hadde nemningane len og syssel.

Amt var frå 19. februar 1662 eit namn på forvaltingsområda i Danmark og dei i notidas Noreg .

Koloniar

Sankt Thomas i det karibiske havet blei erobra av Danmark-Noreg i 1666, og frå 1672 hadde styresmaktene kontroll over øya gjennom Vestindisk-guineisk Kompagni.
Dansk-norsk slavehandel tok til i 1673.

Frå Danmark-Noreg starta kolonitida si til transatlantisk slavehandel blei forbode den 1. januar 1803 skal det ut frå rekneskap ført på norske og danske skip ha blitt frakta rundt 85 000 personar frå Afrika som slavar til St. Thomas, St. Jan og St. Croix.

Kjelder

Delar av denne artikkelen bygger på «Danmark-Norge» frå ,  den 27. oktober 2014.  

Norsk historie
Dansk historie

Skipingar i 1387
Nedleggingar i 1814